als_Latn dik_Latn sag_Latn
aSport – Peter Olayinka, sulmuesi nigerian 17 vjeçar, që luan me shqiptarët e Bylis, ka marrë një ofertë nga Porto për t’u transferuar në Dragão jo menjëherë, me shumë mundësi për t’u integruar në ekipin nën -19 vjeç, transmeton as njoftimin.
Kjo është ajo që shkruhet në mediat portugeze në lidhje me interesimin e pazakontë të një klubi të madh si Porto, për një futbollist që luan në kampionatin tonë.
Olayinka në fakt është transferuar në Ballsh që në moshën 15 vjeçare dhe debutimin në Superligë e bëri edicionin e kaluar, ku spikati me shpejtësinë dhe veprimet dribluese. Në 600 minutat në total që nigeriani ka luajtur ka shënuar tre gola, por kaq ka mjaftuar që emisarët e Portos të marrin sinjale për një talent të së ardhmes.
Ofertën e Portos e ka konfirmuar edhe menaxheri i sulmuesit, Hasan Egilmez. “Ai do të jetë ylli i madh i ardhshëm i Nigerisë dhe FC Porto oferon një kontratë 4 vjecare”.
Një mundësi e artë jo vetëm për 17 vjeçarin, por edhe për klubin ballshiot për të inkasuar shumë të rëndësishme nga transferimi i Olayinkas. Në fakt, lojtari ka firmosur kontratë 5 vjeçare me Bylis, që skadon në qershor 2016 dhe kjo e bën Bylis të jetë komode në vendosjen e kushteve financiare për të lënë lojtarin të lirë.
Nëse tratativa mbyllet me sukses, nga Adush Muca në Dragao do të jetë fabula e pabesueshme e nigerianit të vogël Olayinka.
You must be logged in to post a comment Login
Copyright © 2015 aSport.info
als_Latn als_Latn als_Latn als_Latn als_Latn als_Latn eng_Latn vec_Latn